| Medaljeoversikt |
| --- |
| Beachhåndball |
| Konkurrerte for Norges flagg Norge |
| VM i beachhåndball |
| Sølv | Kazan 2018 | Senior |
| Bronse | Budapest 2016 | Senior |
| Bronse | Recife 2014 | Senior |
| EM i beachhåndball |
| Gull | Zagreb 2017 | Senior |
| Sølv | Lloret de Mar 2015 | Senior |

**Katinka Haltvik** (født **Blåsmo**; 18. juli 1991 i Trondheim) er en norsk håndballspiller som spiller både håndball og beachhåndball.

Hun gikk fra Gjerpen til Aker Topphåndball foran 2016/17-sesongen.

Hun er datter til Trine Haltvik.

Karriere
--------

Haltvik debuterte for Byåsen i elitedivisjonen i 2008. Fra sesongen 2010/11 spilte hun for Selbu IL. I 2014 gikk hun til Oppsal IL, der hun spilte i 2014/15-sesongen.

Hun deltok på det norske laget som spilte i VM i beachhåndball 2014 i Recife i Brasil i juli 2014. Det norske laget spilte seg fram til semifinalen, der de tapte 1–2 mot Brasil, og måtte spille bronsefinale. I bronsefinalen slo de Ukraina 2–1, og vant med dét bronse i VM. Senere samme år, i månedsskiftet oktober/november, deltok hun også på Skrim Kongsbergs lag som vant EHF Beach Championship (Beach Handball Champions Cup) på Gran Canaria. Skrim slo Detono Zagreb 2–1 i finalen.

Hun ble tatt ut til EM i beachhåndball 2015 i Lloret de Mar i Spania. Norge spilte seg der fram til finalen med kun ett tap – mot Russland i hovedrunden. I finalen møtte de EM-favoritt Ungarn, og tapte 1–2 på shootout, og endte dermed med sølv i dette mesterskapet. Norge kvalifiserte seg gjennom denne plasseringen også til VM i beachhåndball 2016.

I januar 2015 signerte hun for Gjerpen Håndball, og Gjerpen endte på syvendeplass i 1. divisjon i sesongen 2014/15 og tredjeplass i sesongen 2015/16. Hun vant NM i beachhåndball 2016 sammen med Utleira IL, der de slo Skrim 2–0 i finalen.

Hun deltok i VM i beachhåndball 2016 i Budapest, der Norge tok bronse etter seier 2–1 over Ungarn i bronsefinalen, der Haltvik scoret åtte poeng. Foran 2016/17-sesongen gikk hun til det nystiftede laget Aker Topphåndball, .

Hun deltok igjen i EM i beachhåndball 2017 i Zagreb, der Norge vant mesterskapet, etter å ha slått Polen 2–0 i finalen. Haltvik scoret fire mål i finalen. Hun deltok også i Verdenslekene 2017, der Norge kom på fjerdeplass, og hun deltok i VM i beachhåndball 2018, der Norge fikk sølv etter at de tapte finalen mot Hellas, på shootout. 

Haltvik deltok i EM i beachåndball 2021 i Varna, Bulgaria, som endte med en fjerdeplass. Oppmerksomheten var kanskje mest knyttet til at beachhåndballjentene valgte å spille med shorts, istedenfor de omstridte trusene. Dette medførte en bot på 1 500£. I ettertid er det mange som har tilbudt seg å betale boten, deriblant artisten P!nk. 

Til vanlig jobber Haltvik i det forretningsjuridiske advokatfirmaet Schjødt, hvor hun innehar tittelen *Legal Services Assistant*.

Referanser
----------

1. ↑   web.archive.org, besøkt 25. september 2019[Hentet fra Wikidata]
2. ↑  IHF - *Teamroster for: Women of Norway (NOR)*, besøkt 28. juni 2017.
3. 1 2  Alt om fotball - *Byåsen Håndball > Katinka Haltvik*, besøkt 28. juli 2014.
4. ↑  Adressa.no - *En ny Haltvik på banen*, besøkt 28. juli 2014.
5. ↑  Norges Håndballforbund - *Skrim Kongsberg til topps i Beach-håndball!*, besøkt 20. juni 2016.
6. ↑  EHF - *2015 Women's ECh Beachhandball Final Tournament* Arkivert 30. juni 2015 hos Wayback Machine. besøkt 20. juni 2016.
7. ↑  Ringerikes blad - *EM-sølv til Elisabeth Hammerstad og håndballjentene*, besøkt 20. juni 2016.
8. ↑  Varden - *Nær gull - feirer sølvet* Arkivert 28. august 2016 hos Wayback Machine. besøkt 20. juni 2016.
9. ↑  Norges Håndballforbund - *Jublet for NM-gull*, besøkt 20. juni 2016.
10. ↑  Norges Håndballforbund - *Bronse i Beach-VM*, besøkt 30. august 2016.
11. ↑  Norges håndballforbund - *Aker Topphåndball - Overganger*, besøkt 28. juni 2017.
12. ↑  Det europeiske håndballforbundet - *2017 Women's ECh Beach Handball - Poland 0 : 2 Norway* Arkivert 29. juni 2017 hos Wayback Machine. besøkt 28. juni 2017.

Eksterne lenker
---------------

* Profil hos Norsk Topphåndball
* Presentasjon hos Aker Topphåndball[*død lenke*]